b'\n_START_ARTICLE_\nNephila clavipes\n_START_SECTION_\nDescriere\n_START_PARAGRAPH_\nNephila claviceps este de mari dimensiuni \xc8\x99i are o colora\xc8\x9bie vie. Dimorfismul sexual este puternic eviden\xc8\x9biat, femela fiind mult mai mare dec\xc3\xa2t masculul. Ea are o lungime de 25\xc2\xa0mm (inclusiv picioarele 40\xc2\xa0mm), iar masculul 12\xc2\xa0mm. Datorit\xc4\x83 dimensiunilor, acest\xc4\x83 specie este una dintre cele mai mari specii de p\xc4\x83ianjeni araneomorfi din lume. Prosoma este foarte mic\xc4\x83 \xc3\xaen compara\xc8\x9bie cu opistosoma, argintie cu 6 pete negre. Ventral prosoma este brun\xc4\x83. Opistosoma are form\xc4\x83 cilindric\xc4\x83. Dorsal este de culoare galben\xc4\x83 \xc3\xaenchis, spre regiunile laterale devine portocalie, ventral ro\xc8\x99ie. Regiunea anterioar\xc4\x83 a opistosomei este marcat\xc4\x83 de o dung\xc4\x83 de culoare alb\xc4\x83. Toat\xc4\x83 suprafa\xc8\x9ba opistosomei este acoperit\xc4\x83 cu pete, de regul\xc4\x83 circulare, albe. Chelicerele sunt negre. Picioarele sunt galbene-maronii, tarsul \xc8\x99i metatarsul - negre. Tbia \xc8\x99i femurul sunt acoperite cu peri\xc8\x99ori den\xc8\x99i de culoare neagr\xc4\x83.\n_START_SECTION_\nModul de via\xc8\x9b\xc4\x83\n_START_PARAGRAPH_\nNephila clavipes construie\xc8\x99te p\xc3\xa2nze de 1 - 2 metri \xc3\xaen diametru, \xc3\xaens\xc4\x83 \xc3\xaen unele cazuri poate ajunge chiar \xc8\x99i p\xc3\xa2n\xc4\x83 la 3 m. Firele sunt galbene \xc8\x99i str\xc4\x83lucesc asemenea aurului la lumina soarelui. Ele sun cele mai rigide p\xc3\xa2nze printre p\xc4\x83ianjeni. P\xc3\xa2nzele sunt verticale av\xc3\xa2nd posibilitatea de a prinde insecet \xc3\xaen timpul zborului. Savan\xc8\x9bii presupun c\xc4\x83 culoare m\xc4\x83tasei atrage insectele \xc3\xaen plas\xc4\x83 \xc8\x99i pe fonul frunzelor \xc3\xaeng\xc4\x83lbenite devine dificil de a observa p\xc3\xa2nza. Plasa este \xc8\x9besut\xc4\x83 de regul\xc4\x83 la marginea p\xc4\x83durilor, fiind alipit\xc4\x83 de copaci \xc8\x99i arbu\xc8\x99ti P\xc3\xa2nza are form\xc4\x83 rotund\xc4\x83, firile verticale ce pleac\xc4\x83 \xc3\xaen sus se str\xc3\xa2ng \xc3\xaentr-un smoc comun unde p\xc4\x83ianjenul \xc3\xae\xc8\x99i a\xc8\x99teapt\xc4\x83 victima. Plasa este re\xc3\xaennoit\xc4\x83 regulat, dincauza sc\xc4\x83derii propriet\xc4\x83\xc8\x9bilot adezive. El reface doar inele po\xc8\x9biuni, \xc8\x99i nu toat\xc4\x83 p\xc3\xa2nza \xc3\xaen \xc3\xaentregime. _NEWLINE__NEWLINE_Uneori p\xc3\xa2nza poate fi decorat\xc4\x83 cu frunze, crengu\xc8\x9be \xc8\x99i alte obiecte cu rol dublu. Prada nimerind \xc3\xaen capcan\xc4\x83 produce vibra\xc8\x9bia firelor \xc8\x99i a obiectelor. Aceste obiecte ar putea fi \xc8\x99i un sistem de avertizare pentru p\xc4\x83s\xc4\x83ri, astfel evit\xc3\xa2nd distrugerea p\xc3\xa2nzei. \xc3\x8endat\xc4\x83 ce victima se \xc3\xaencurc\xc4\x83 printre fire, p\xc4\x83ianjenul o \xc3\xaenvele\xc8\x99te intr-un cocon de m\xc4\x83tase \xc8\x99i o aduce \xc3\xaen centrul p\xc3\xa2nzei._NEWLINE_Consum diferite insecte zbur\xc4\x83toare: albine, fluturi, molii, l\xc4\x83custe, viespe.\n_START_SECTION_\nSupra\xc3\xaenc\xc4\x83lzirea\n_START_PARAGRAPH_\nRegiunile tropicale \xc8\x99i subtropicale \xc3\xaen care habiteaz\xc4\x83 acest\xc4\x83 specie sunt caracterizate de temperaturi \xc3\xaenalte. De acea Nephila clavipes posed\xc4\x83 unele adopt\xc4\x83ri pentru a evita supra\xc3\xaenc\xc4\x83lzirea. Cuticula de culori deschise, galbe \xc8\x99i alb, reflect\xc4\x83 lumina soarelui, iar forma cilindric\xc4\x83 \xc8\x99i lungimea reduce suprafa\xc8\x9ba corpului expus\xc4\x83 la soare. C\xc3\xa2nd temperatura atinge 35 \xc2\xb0C chelicerele sunt capabile s\xc4\x83 elimine o substan\xc8\x9b\xc4\x83 cu efect r\xc4\x83cir\xc4\x83tor.\n_START_SECTION_\nPrazitismul\n_START_PARAGRAPH_\n\xc3\x8en p\xc3\xa2nz\xc4\x83 deseori pot fi g\xc4\x83si\xc8\x9bi p\xc4\x83ianjeni din genul Argyrodes. Ei sunt mici p\xc4\x83ianjeni ce se h\xc4\x83rnesc neobservate din prada prins\xc4\x83 Nephila clavipes._NEWLINE_Cel mai mare du\xc8\x99man sunt viespele din genul Hymenoepimecis, care depun ou\xc4\x83le \xc3\xaen opistosom\xc4\x83. Larvele dup\xc4\x83 eclozare consum p\xc4\x83ianjenul de viu.\n_START_SECTION_\nReproducere\n_START_PARAGRAPH_\n\xc3\x8emperecherea are loc pe plasa femelei. Aproximativ cu 4 zile \xc3\xaenainte de ultima n\xc4\x83p\xc3\xa2rlire, femela \xc3\xaenceteaz\xc4\x83 s\xc4\x83 se hr\xc4\x83neasc\xc4\x83 \xc8\x99i-\xc8\x99i repar\xc4\x83 p\xc3\xa2nza. \xc3\x8en aceast\xc4\x83 perioad\xc4\x83, masculul se va muta pe plasa ei \xc8\x99i petrece acolo c\xc3\xa2teva zile. El a\xc8\x99tept\xc4\x83 ce femela s\xc4\x83 termine n\xc4\x83p\xc3\xa2rlirea, deoarece ea este receptiv\xc4\x83 sexual numai pentru 48 de ore dup\xc4\x83 aceast\xc4\x83 etap\xc4\x83. Dup\xc4\x83 acuplare femela depune ou\xc4\x83le \xc3\xaentr-un cocon ag\xc4\x83\xc8\x9bat de un copac. _NEWLINE__NEWLINE_Dup\xc4\x83 n\xc4\x83p\xc3\xa2rlirea final\xc4\x83, femela poate tr\xc4\x83i p\xc3\xa2n\xc4\x83 la o lun\xc4\x83, \xc3\xaen timp ce masculul  2 - 3 s\xc4\x83pt\xc4\x83m\xc3\xa2ni. P\xc4\x83ianjenii Nephila clavipes din America de Nord tr\xc4\x83iesc doar un an.\n_START_SECTION_\nR\xc4\x83sp\xc3\xa2ndire\n_START_PARAGRAPH_\nNephila clavipes este singura specie din genul Nephila care locui\xc8\x99te \xc3\xaen emisfera vestic\xc4\x83. El se \xc3\xaent\xc3\xa2lne\xc8\x99te \xc3\xaen zonele calde ale Americii de Sud \xc8\x99i America Central\xc4\x83. _NEWLINE__NEWLINE_\xc3\x8en general, cei mai mul\xc8\x9bi indivizi sunt r\xc4\x83sp\xc3\xa2ndi\xc8\x9bi \xc3\xaen insulele Pacificul de Sud, Asia de Sud-Est \xc8\x99i Madagascar. El prefer\xc4\x83 regiunile cu umiditate ridicat\xc4\x83 \xc8\x99i locurile deschise.'